Отчетоха рекордна корупция у нас - Новини - econ.bg
Отчетоха рекордна корупция у нас 0
29.08.2014 | 20:30
Близо 2 млн. души признават, че са дали пари под масата
Корупцията и бедността са най-сериозните проблеми по света
120 млрд. евро губи европейската икономика от корупцията
Невиждано от 15 години ниво на корупцията у нас е отчетено през последната година. Над 29% от пълнолетното население или 1,9 млн. души признават, че са дали подкуп. Това сочи традиционният доклад на Центъра за изследване на демокрацията (ЦИД).
Резултатите показват, че най-често подкуп хората дават, когато има натиск от администрацията и когато това им е поискано. Повечето граждани все пак разпознават добре различните форми на корпуционно поведение и морално я отхвърлят, но ползите от този тип сделки надделяват при вземането на решение.
От около 70% от хората са склонни да дадат подкуп, а относителният дял на твърдо отхвърлящите подобни действия, нараства съвесем малко от 2001 г. насам - от 29% на 33%.
След 2009 г. все повече расте и относителният брой на хората, които сами предлагат облаги на служителите в публичния сектор. Причината за това са по-стротият контрол върху администрацията и засилващият се интерес да се постигат различни предмиства вследствие на корупционни сделки, казват от ЦИД.
Изводите са, че даването на подкуп се е превърнало в структурен проблем за българското общество. То се е превърнало в норма и цена на значителна част от административните услуги. Прилагането на съществуващите закони за противодействие на корупцията среща значителни затруднения. Налице са постоянни опити за политическо и икономическо въздействие върху контролните органи, което прави техните действия избирателни и в много случаи показни, твърдят авторите на изследването.
подкуп корупция Център за изследване на демокрацията